มีเพศสัมพันธ์ สามครั้ง ครั้งแรก ใส่แค่หัว ไม่มีการ หลั่ง ครั้งที่2 ใส่ถุงยาง แต่มีเพศสัมพันธ์ แปปเดียว ก็เอาออก และไม่ทำอีก แล้วประจำเดือนก็มาค่ะ ครั้งที่สาม ถูแค่ข้างนอก ไม่มีการหลั่ง จะท้องไหมคะ
สวัสดีค่ะ การมีเพศสัมพันธ์โดยมีการสอดใส่ แม้จะไม่ลึก ไม่นาน แต่ถ้าไม่ได้ป้องกันด้วยการใส่ถุงยางอนามัยเอาไว้ตลอดนั้น ทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิด หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนดังนั้นมีโอกาสตั้งครรภ์ได้แม้จะค่อนข้างน้อยค่ะ ถ้าเป็นเพศสัมพันธ์มาภายใน 72 ชั่วโมง อาจมีข้อบ่งชี้การใช้ยาคุมฉุกเฉินร่วมไปด้วยหลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนไม่มาตามปกติ ควรไปยืนยันผลที่รพ.และหาสาเหตุต่อไป